《食桃》
宋代·孔平仲

剪彼十围木，架此百尺梁。十围不加大，百尺不加长。

胡为被锦绣，空尔饰文章。根断肤已剥，至朽不复昌。

食桃弃其核，下与粪坏藏。雨露之所濡，发生乃微芒。

回首枝干大，冉冉出我墙。开花又结子，意态何煌煌。

作者简介：孔平仲，生于庆历四年（1044），字毅父，今峡江县罗田镇西江村人，政和元年（1111）病卒，终年六十八岁。《清江三孔集》四十卷中，平仲占21卷。